ԽԱՉԻԿ ԹԷՕԼԷՕԼԵԱՆ.- «Հայաստան 2018 – Իրողութիւն եւ հեռանկարներ» համաժողովը կազմակերպուած էր դոկտ. Աշոտ Ոսկանեանի եւ դոկտ. Սիրանոյշ Դւոյեանի կողմէ՝ առաջինը փիլիսոփայ, երկրորդը՝ գրականագէտ: Համաժողովի իրականացման համար կարեւոր ներդրում ունեցաւ «Կիւլպէնկեան» հիմնարկը: Համաժողովին քառասուն ելոյթներ կային եւ բազմաթիւ նիստեր՝ շատ խճողուած, յագեցած ու բարձր որակով: Քանի մը զեկոյցներ կային, որոնք իսկապէս տպաւորեցին զիս: Ես ալ ներկայացուցի հակիրճ զեկոյց մը՝ 15 վայրկեան տեւողութեամբ, ինչպէս նաեւ գլխաւորեցի նիստ մը: